als_Latn dik_Latn sag_Latn
Familja Mbretërore Shqiptare, u ka dhuruar nga një libër sot të gjithë pjesëmarrësve në një Konferencë Shkencore Ndërkombëtare të organizuar në Tiranë, në kuadër të 1 shtatorit, ditës së themelimit të Mbretërisë Shqiptare.
Libri që mban titullin Nga notimet e Zogut I, mbretit të shqiptarëve”, është shkruar nga ish-koloneli i mbretit Zog, Hysen Selmani. Në të lexuesi gjen orvajtjet, sakrificat, luftrat e popullit për liri, por dhe interesat e popujve fqinjë, që kërkonin të ndalonin evolucionin historik të një populli.
Ndër shkrimet e botuara në libër veçohen titujt si, “Përpjekjet e shqiptarëve për pavarësi, Mbreti Zog dhe Princi Vidi, Për mbrojtjen e trojeve shqiptare, Shqipëria gjatë vitit 1920-1921, etj. Por në libër, paraqiten dhe foto të Familjes Mbretërore ndër vite.
Autori i librit , Kolonel Hysen Selimi, lindi më 1895, në Lis, Mat. Mbasi kreu shkollimin ushtarak, shërbeu pranë Mbretit Zog I, si adjutant i tij. Gjithë jetën, ai ja kushtoi shërbimit pranë Familjes Mbretërore, deri sa vdiq, në vitin 1973.
als_Latn als_Latn als_Latn als_Latn